آواز ‌قزئتی نین ایلک ساییسی ۸ آوریل ۱۹۱۷ده قازان دا ایشیق اوزو گؤردو. قزئتین آماجی، ایشچی‌لرین چیخارلارینی قوروماق ایدی. شوعاری بو ایدی:  "بوتون دونیا ایشچی‌لری بیرلشین! " آرزولارینیزی آنجاق  بیرلیک و موباریزه‌ده تاپاجاقسینیز!' اساساً تاتار تیجارت ایشچی‌لری‌نین، یعنی ساتیجی‌لارین یاشام‌لاری حاقیندا اوزون یازی‌لار یئر آلیردی. هفته‌ده ایکی کز،  توپلام۳۷ سایی اولماقلا دؤرد صحیفه‌ده، سونونجوسو دسامبر آییندا (۱۹۱۷) یایینلاندی. یایینچی " قازان تیجارت چالیشان‌لاری بوروسو " ، ادیتور شهید احمد‌یئف ایدی.